COM7 เลิศทุกด้าน  
ราคาหุ้นที่ปรับตัวขึ้นต่อเนื่องของ COM7 เป็นการเข้าเก็งกำไรจากการคาดแนวโน้มผลประกอบการงวดไตรมาส 1 ปี 2561 จะเติบโตต่อเนื่องเมื่อเทียบกับช่วงเดียวกันของปีก่อน เนื่องจากยอดขายของบริษัทในทุกกลุ่มผลิตภัณฑ์ยังมีกระแสตอบรับที่ดีอย่างต่อเนื่องนั่นเอง
7 เม.ย. 2561

คุณค่าบริษัท
ราคาหุ้นที่ปรับตัวขึ้นต่อเนื่องของ บริษัท คอมเซเว่น จำกัด (มหาชน) หรือ COM7 เป็นการเข้าเก็งกำไรจากการคาดแนวโน้มผลประกอบการงวดไตรมาส 1 ปี 2561 จะเติบโตต่อเนื่องเมื่อเทียบกับช่วงเดียวกันของปีก่อน เนื่องจากยอดขายของบริษัทในทุกกลุ่มผลิตภัณฑ์ยังมีกระแสตอบรับที่ดีอย่างต่อเนื่องนั่นเอง
สำหรับแผนการดำเนินงานในปีนี้บริษัทยังคงเป้าหมายจะมีรายได้เติบโต 15% จากปีก่อนที่มีรายได้อยู่ที่ 22,584.30 ล้านบาท จากกลยุทธ์เติบโตในทุกกลุ่มธุรกิจ โดยตั้งเป้าหมายปีนี้มีสาขาครอบคลุม 72 จังหวัด จากงวดเดียวกันของปีก่อนมีสาขาครอบคลุม 65 จังหวัด จะทำให้สิ้นปี 2561 จะมีสาขาจำนวน 629 สาขา จากปี 2560 มีจำนวน 434 สาขา โดยปัจจุบันมีสาขารวมแล้ว 440 สาขา
ทั้งนี้บริษัทตั้งเป้าหมายปีนี้จะมีรายได้จากสมาร์ตโฟนอยู่ที่ 6,000 ล้านบาท ปรับเพิ่มขึ้นจากปีก่อน ที่มีรายได้อยู่ที่ 3,000 ล้านบาท รวมทั้งตั้งเป้าหมายจะมียอดขายโทรศัพท์เคลื่อนที่พ่วงกับซิมและแพ็กเกจจากค่ายมือถืออยู่ที่ 200,000 เลขหมาย เติบโตจากปีก่อน ที่มียอดขายอยู่ที่ 180,000 เลขหมาย
ส่วนธุรกิจออนไลน์ในปีนี้บริษัทตั้งเป้ามีรายได้อยู่ที่ 800 ล้านบาท จากปีก่อนที่มีรายได้อยู่ที่ 350 ล้านบาท เนื่องจากบริษัทอยู่ระหว่างการทำแพลตฟอร์มใหม่ โดยใช้แบรนด์ Banana Shopping.com คาดว่าจะเสร็จภายในไตรมาส 2/2561 และในช่วงครึ่งหลังของปี 2561 จะเริ่มทำการตลาดการขายออนไลน์มากขึ้น รวมทั้งตั้งเป้าหมายภายในปี 2563 สัดส่วนรายได้จากธุรกิจออนไลน์จะเพิ่มเป็น 10% จากปัจจุบันอยู่ที่ 1.50% ของรายได้รวม
ขณะที่กลุ่มธุรกิจ Commercial และกลุ่มธุรกิจ Education ภายใต้แบรนด์ Banana Business ตั้งเป้าปีนี้มีรายได้อยู่ที่ 900 ล้านบาท จากปีก่อนที่มีรายได้อยู่ที่ 400 ล้านบาท ขณะที่ธุรกิจทางด้านบริการในปีนี้ตั้งเป้าบริหารจัดการร้าน TRUE Shop เพิ่มขึ้นเป็น 100 สาขา จากสิ้นปีก่อนมี 68 สาขา และ iCare ขยายเป็น 30 สาขา จากสิ้นปีก่อนมี 26 สาขา ด้านธุรกิจแฟรนไชส์ บริษัทมีแผนเปิดธุรกิจแฟรนไชส์ในการจำหน่ายสินค้าไอที เจาะตลาดลูกค้ากลุ่ม SME ปัจจุบันมี 4 สาขา ตั้งเป้าหมายเปิดได้ 50 สาขา ภายในครึ่งปีแรกนี้ และเพิ่มเป็น 100 สาขา ภายในสิ้นปี
ส่วนกรณีที่ทาง Apple จะมีการเปิดตัวผลิตภัณฑ์ iPad ในราคาถูก ประเมินว่าจะเป็นผลบวกต่อธุรกิจจำนวนมาก โดยประเมินว่าจะมีการเปิดตัวเร็วๆ นี้ เพราะเป็นผลิตภัณฑ์ที่วางจำหน่ายอยู่แล้ว และไม่ใช่รุ่นใหม่เหมือนกับไอโฟน X จึงทำให้ใช้เวลาในการประกาศจำหน่ายไม่นาน
สิ่งสำคัญทางนักวิเคราะห์ บล.ทิสโก้ ยังคงแนะนำ “ซื้อ” ราคาเป้าหมาย 20.50 บาท
…
ผู้ถือหุ้นรายใหญ่
รายชื่อกรรมการ